### | | | | --- | --- | | | | | --- | | **Byråd** 19. december 2017 Sagsnr. 710-2017-35281 Dok.nr. 710-2017-267649 Malene Jepsen | | 161.                Godkendelse af takster til Favrskov Spildevand og Favrskov Affald 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om betalingsregler for spildevandsanlæg, Vandsektorloven, Affaldsbekendtgørelsen, Lov om kommunernes styrelse |

###

**SAGENS INDHOLD**

Byrådet skal i denne sag
legalitetskontrollere taksterne på spildevandsområdet og godkende taksterne på
affaldsområdet.

I henhold til lov om betalingsregler
for spildevandsanlæg skal Byrådet legalitetskontrollere, at taksterne fra
Favrskov Spildevand A/S overholder den økonomiske ramme, der udmeldes af
Forsyningssekretariatet. Den økonomiske ramme opgøres på baggrund af de samlede
omkostninger til transport, behandling og afledning af spildevand.

Herudover skal Byrådet, jf.
affaldsbekendtgørelsen, godkende taksterne på affaldsområdet.

**VURDERING**

Bestyrelsen for [adresse]
Spildevand A/S har 26. oktober 2017 godkendt budget og takster for 2018 på
spildevandsområdet.

Den økonomiske ramme for [adresse]
Spildevand A/S er af Forsyningssekretariatet fastsat til 94,2 mio. kr. i 2018.
Spildevandsselskabets indtægter må ikke overstige denne ramme. Den økonomiske
ramme i 2017 var 91,2 mio. kr.

I budgettet for 2018 for [adresse]
Spildevand A/S udgør indtægterne, der er omfattet af den økonomiske ramme, 82,1
mio. kr. Selskabet overholder dermed den økonomiske ramme i 2018.

Den nærmere sammensætning af den
udmeldte økonomiske ramme vedrørende driftsomkostninger, investeringer og
korrektioner i forhold til tidligere år er beskrevet i notatet ”[adresse]
Spildevand A/S – Økonomisk ramme og budgetteret omsætning 2018”, der er
vedhæftet som bilag.

Bestyrelsen for Favrskov Affald
A/S har 26. oktober 2017 ligeledes godkendt budget og takster for 2018 på
affaldsområdet.

Det gælder for affaldstaksterne,
at de skal godkendes af kommunalbestyrelsen. Taksterne er beregnet af [adresse]
Affald A/S. Indtægterne fra taksterne skal sikre, at omkostningerne til de
enkelte indsamlingsordninger er dækket.

**ØKONOMI**

Spildevandstaksterne kan findes i
vedhæftede bilag ”Takstblad 2018 - Favrskov Spildevand A/S”.

Tilslutningsbidrag og de ordinære
vandafledningsbidrag er pris- og lønreguleret i forhold til sidste års takster.

Der er fra 2018 indført en ny
takst for vandværker, der kan søge om godkendelse til at aflede
filterskyllevand direkte til selskabets regnvandssystem. Ved at aflede til
regnvandssystemet reduceres håndteringsomkostningerne for Favrskov Spildevand
A/S betragteligt. Taksten er fastsat til 30% af det ordinære
vandafledningsbidrag.

Betalingsvedtægten for [adresse]
Spildevand A/S giver selskabet mulighed for at opkræve særbidrag fra industrier
med særligt forurenet spildevand. Selskabet er lovmæssigt forpligtet til at
fastsætte bidraget på grundlag af de faktiske meromkostninger. Enhedsprisen
beregnes endeligt ved udgangen af 2018, hvorefter der afregnes med virksomheden.

Sofie Møller kan findes i
vedhæftede bilag ”Takstblad 2018 Favrskov Affald A/S”.

Sofie Møller er for
hovedpartens vedkommende reguleret med 2% fra 2017 til 2018 i henhold til det
generelle prisudviklingsindeks.

Der er i 2018 indført nye takster
for henholdsvis tømning af genbrugsbeholdere ved offentlige institutioner og
erhvervsmæssig brug af genbrugspladsen.

Genbrugsordningen har hidtil kun
omfattet private hustande og virksomheder. Byrådet har 29. august 2017
besluttet, at muligheden for at offentlige institutioner også skal
affaldssortere skal undersøges nærmere. Byrådet forelægges resultatet af
undersøgelsen i foråret 2018 og herefter er det forventningen, at ordningen kan
indfases i løbet af 2018.

Med baggrund heri har bestyrelsen
for Favrskov Affald A/S fundet det hensigtsmæssigt at fastlægge takster for
affaldssortering i de offentlige institutioner, gældende fra 2018, såfremt det
besluttes at indføre ordningen. Taksterne for tømning af pap/papir-beholderne
er nettotakster, det vil sige indtægten fra salg af pap/papiret er fratrukket
taksterne.

Dansk Byggeri og Business Region
[adresse] har udtrykt ønske om, at virksomheder bosat uden for kommunen kan
anvende genbrugspladserne i [adresse] uden en abonnementsordning. Der er
derfor indført en takst, så erhvervsdrivende kan anvende genbrugspladsen for
200 kr. pr. besøg. Ordningen kan også anvendes af erhvervsdrivende uden for
Business Region Aarhus. Tilsvarende takster forventes indført i de øvrige
kommuner i Business Region Aarhus i løbet af 2018. Taksterne er dog ikke
harmoniserede.

Genbrugstaksten for husstande er
nedsat i forhold til 2017, da taksten i 2017 var ekstraordinært forhøjet for at
dække underskud fra tidligere år.

**INDSTILLING**

Direktøren for Job og Økonomi indstiller til Byrådet:

1. At spildevandstaksterne fra [adresse] for 2018 godkendes i henhold til at den økonomiske
ramme, der er udmeldt af Forsyningssekretariatet er overholdt.

2. At affaldstaksterne godkendes.

**BESLUTNING**

***Økonomiudvalget, 13. december 2017:***

Fraværende:Ingelise Thorsen

Indstilles godkendt.

**Bilag**

|  |  |
| --- | --- |
| Takstblad 2018 - Favrskov Spildevand AS | 710-2017-235415 |
| Takstblad 2018 Favrskov Affald A/S | 710-2017-257063 |
| Favrskov Spildevand A/S - Økonomisk ramme og budgetteret omsætning 2018 | 710-2017-235639 |